Diari Oficial de la Generalitat Valenciana


Sumari del DOGV 9189, del 06-10-2021 (2021/9934)

RESOLUCIÓ de 29 de setembre de 2021, de la Presidència de la Generalitat, per la qual es classifica el lloc de Viceintervenció de l'Ajuntament de Villena i es modifica la denominació del lloc de vicesecretaria-intervenció, que passa a denominar-se vicesecretaria.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/9934


Data del document
:   29-09-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de setembre de 2021, de la Presidència de la Generalitat, per la qual es classifica el lloc de Viceintervenció de l'Ajuntament de Villena i es modifica la denominació del lloc de vicesecretaria-intervenció, que passa a denominar-se vicesecretaria. [2021/9934]  
El Ple de l'Ajuntament de Villena, en la sessió del 28 de juny de 2021, va adoptar l'acord de creació de la plaça de viceintervenció, amb la consegüent modificació de la relació de llocs de treball i de la plantilla de personal; així com de canvi de denominació del lloc de col·laboració de vicesecretaria-intervenció, que passarà a denominar-se vicesecretaria.  
Aquest acord va ser publicat en el Butlletí Oficial de la Província d'Alacant número 136 de 21 de juliol de 2021.  
Atés que el lloc de vicesecretaria-intervenció està ocupat en propietat per la funcionària Maria Teresa Lloret Congost, que passaria a ocupar el lloc de vicesecretària, se li va donar audiència, prèviament a l'adopció de l'acord pel ple de l'ajuntament, segons certifica la secretaria de l'entitat, i consta en l'expedient la declaració, de data 18 de juny de 2021, de conformitat de la funcionària afectada amb aquesta modificació del seu lloc de treball.  
En la mateixa sessió de 28 de juny de 2021, el Ple de l'Ajuntament de Villena va acordar sol·licitar a la Direcció General d'Administració Local la classificació del lloc de col·laboració de viceintervenció en classe tercera, que queda reservat a personal funcionari d'administració local amb habilitació de caràcter nacional de la subescala de secretaria-intervenció, i també la modificació de la denominació del lloc de col·laboració de vicesecretaria-intervenció, que passa a denominar-se vicesecretaria.  
El 22 de juliol de 2021 l'Ajuntament de Villena va presentar, a través del Registre Telemàtic de la Generalitat, la documentació de l'expedient.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 19 de juliol de 2019, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 22.07.2019) resolc:  
  
Primer  
Classificar en classe tercera el lloc de col·laboració de Viceintervenció de l'Ajuntament de Villena que queda reservat a personal funcionari d'Administració local amb habilitació de caràcter nacional de la subescala de secretaria-intervenció.  
  
Segon  
Modificar la denominació de l'actual lloc de col·laboració de Vicesecretaria-intervenció de l'Ajuntament de Villena que passa a denominar-se Vicesecretaria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 29 de setembre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.